CELEX: 32015R1385
Language: fi
Date: 2015-08-10 00:00:00
Title: Komission täytäntöönpanoasetus (EU) 2015/1385, annettu 10 päivänä elokuuta 2015, tiettyjen tavaroiden luokittelusta yhdistettyyn nimikkeistöön

13.8.2015   
            
            
               FI
            
            
               Euroopan unionin virallinen lehti
            
            
               L 214/6
            
         KOMISSION TÄYTÄNTÖÖNPANOASETUS (EU) 2015/1385,
   annettu 10 päivänä elokuuta 2015,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.
            
         
               (4)
            
            
               On aiheellista säätää, että sitovien tariffitietojen haltija voi neuvoston asetuksen (ETY) N:o 2913/92 (2) 12 artiklan 6 kohdan mukaisesti vielä tietyn ajan käyttää sellaisia sitovia tariffitietoja, jotka on annettu tässä asetuksessa tarkoitetusta tavarasta mutta jotka eivät ole tämän asetuksen säännösten mukaisia. Mainitun ajan olisi oltava kolme kuukautta.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
   2 artikla
   Sitovia tariffitietoja, jotka eivät ole tämän asetuksen säännösten mukaisia, voidaan käyttää asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan tämän asetuksen voimaantulosta.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 10 päivänä elokuuta 2015.
      
         
            Komission puolesta,
         
         
            puheenjohtajan nimissä
         
         Heinz ZOUREK
         
            Verotuksen ja tulliliiton pääosaston pääjohtaja
         
      
   
   
      (1)  EYVL L 256, 7.9.1987, s. 1.
   
      (2)  Neuvoston asetus (ETY) N:o 2913/92, annettu 12 päivänä lokakuuta 1992, yhteisön tullikoodeksista (EYVL L 302, 19.10.1992, s. 1).
   
      LIITE
      
                  Tavaran kuvaus
               
               
                  Luokittelu
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  Tavara, jota käytetään tukemaan kasvien kasvatusta sisätiloissa ja niiden kasvun edistämiseen.
                  Tavaran mitat ovat noin 80 × 80 × 160 cm, ja siinä on ontoista teräsputkista tehty kehikko sekä kokonaan suljettavat sivut, katto ja pohja, jotka on valmistettu tekstiiliaineesta, jonka sisäpuolella on valoa heijastava päällyste. Tekstiiliaineessa on aukot ilman, veden ja sähkön saantia varten, ja se on vedenpitävä, ilmatiivis ja valonpitävä. Tekstiiliaineeseen on ommeltu vetoketjut, jotta tavaraan on pääsy kaikilta puolilta.
                  Ks. kuva (1).
               
               
                  6307 90 98
               
               
                  Luokittelu määräytyy yhdistetyn nimikkeistön 1 yleisen tulkintasäännön, 3 yleisen tulkintasäännön b alakohdan ja 6 yleisen tulkintasäännön määräysten sekä CN-koodien 6307, 6307 90 ja 6307 90 98 nimiketekstien mukaisesti.
                  Luokittelu nimikkeen 9403 muuksi huonekaluksi ei tule kyseeseen, koska tavara ei ole tarkoitettu käyttäväksi yksityisasuntojen, hotellien, toimistojen, koulujen, kirkkojen, kauppojen, laboratorioiden ja niiden kaltaisten kalusteena vaan tukemaan kasvien kasvatusta ja niiden kasvun edistämiseen (ks. myös harmonoidun järjestelmän selitykset, nimike 9403, toinen kappale).
                  Luokittelu nimikkeen 9406 tehdasvalmisteiseksi rakennukseksi ei myöskään tule kyseeseen, koska tavaran rakenne viittaa käyttöön sisätiloissa.
                  Tekstiiliaineen sisäpuolella oleva valoa heijastava päällyste sekä ilman, veden ja sähkön saantiin tarkoitetut aukot ovat olennaisia tavaran sisällä tapahtuvan kasvien kasvatuksen tukemiselle. Sen vuoksi tekstiiliaine antaa tavaralle sen 3 yleisen tulkintasäännön b alakohdassa tarkoitetun olennaisen luonteen.
                  Tavara on sen vuoksi luokiteltava CN-koodiin 6307 90 98 muuksi sovitetuksi tekstiilitavaraksi.
               
            
         (1)  Kuva on ainoastaan ohjeellinen.